91. ΑΠΟΦΑΣΗ ΥΠΟΥΡΓΟΥ ΠΟΛΙΤΙΣΜΟΥ Αριθ.879 της 7/17 Φεβρ.1989 (ΦΕΚ Β΄110) (Διόρθ. Σφαλμ. στο ΦΕΚ Β΄226/28-3-89 και διορθ.σφαλμ.στο ΦΕΚ Β΄248/11-489)  Σύσταση και συγκρότηση Υπηρεσιακού συμβουλίου της Γενικής Γραμματείας Νέας Γενιάς. Έχοντας υπόψη: α.Το άρθρ.27 του Νόμ.1558/85 “Κυβέρνηση και Κυβερνητικά Όργανα”. β.Το Π.Δ.140/83 “Για την οργάνωση των Υπηρεσιών της Νέας Γενιάς”. γ.Τα άρθρ.14, 17 και 30 του Νόμ.1586/86. δ.Το άρθρ.23 του Νόμ.1735/87. ε.Τις διατάξεις τις σχετικές με τα Υπηρεσιακά και τα Πειθαρχικά Συμβούλια Δημοσίων Υπηρεσιών του Π.Δ.611/77 όπως αυτές ίσχυαν πριν από την ισχύ του νόμ.1232/82 (ΦΕΚ 22). στ.Την με ΑΠΔΙΔΑΔ/Φ 80/89/785/ΦΕΚ 21/ΤΒ/17.1.89 απόφαση του Υπουργού Προεδρίας της Κυβέρνησης σχετικά με τη ρύθμιση θεμάτων υπηρεσιακών συμβουλίων, αποφασίζεται: 1.Η σύσταση πενταμελούς Υπηρεσιακού Συμβουλίου τη ΓΓΝΓ. 2.Το συμβούλιο αυτό αποτελείται από: α.2 μόνιμους υπαλλήλους, Δ/ντές της ΓΓΝΓ με βαθμό Α΄ με ισάριθμους αναπληρωτές τους υπαλλήλους βαθμού Α΄ του Υπουργείου Πολιτισμού/ Γ.Γ.Ν.Γενίας. Από τα δύο μέλη το ένα ορίζεται πρόεδρος του Υπηρεσιακού Συμβουλίου και όταν αυτό κρίνει πειθαρχικές υποθέσεις, πρόεδρος ορίζεται ο Γενικός Γραμματέας Νέας Γενιάς. Σε περίπτωση απουσίας ή κωλύματος του Προέδρου στο Συμβούλιο προεδρεύει ένα από τα τακτικά μέλη του Συμβουλίου. β.Ένα (1) μόνιμα υπάλληλο με βαθμό Α΄ του Υπουργείου Πολιτισμού, με αναπληρωτή τον επίσης μόνιμο υπάλληλο του Υπουργείου Πολιτισμού με βαθμό Α΄. γ.2 αιρετούς εκπροσώπους των υπαλλήλων που εκλέγονται σύμφωνα με το άρθρ.14 και β του Νόμ.1586/86 με ισάριθμους αναπληρωτές τους. 4.Γραμματέας του Υπηρεσιακού Συμβουλίου με αναπληρωτή του ορίζονται μόνιμοι υπάλληλοι της ΓΓΝΓ Β΄ βαθμού της κατηγορίας ΠΕ, ΤΕ, ΔΕ. 5.Το Συμβούλιο είναι αρμόδιο για τα πειθαρχικά θέματα και για όλα τα θέματα κατάστασης προσωπικού που προβλέπονται από τις διατάξεις του Υπαλληλικού Κώδικα (ΠΔ 611/77) όπως αυτά τροποποιήθηκαν και ισχύουν εκάστοτε. 